શિક્ષકોની વ્યાવસાયિક ક્ષમતાના વિકાસ માટેના કોઈપણ પ્રયત્ન કે પગલાં તેઓને વ્યાવસાયિક તરીકે સન્માન આપતાં હોવા જોઈએ. આમાં તાલીમ કાર્યક્રમમાં આવરી લેવાતા વિષય અને અભિગમનો પણ સમાવેશ થાય છે, અને કઈ રીતે તાલીમની જાહેરાત કરવામાં આવે છે, અને કઈ રીતે તેનો અમલ થાય છે, તેનો પણ સમાવેશ થાય છે. આ કાર્યક્રમો શિક્ષકના એક વ્યવસાયી તરીકેના વ્યક્તિત્વને નિખારે તેવા હોવા જોઈએ અને કેટલાંક કિસ્સાઓમાં તેઓના રસની વિદ્યાશાખાઓ સાથે જોડાયેલા હોવા જોઈએ. જે કાર્યક્રમ શિક્ષકના વ્યક્તિત્વ સાથે અને તેની સ્વતંત્રતા સાથે સમાધાન કરે છે તે લાંબો સમય ચાલી શકતા નથીને તે કોઈ મનોવૈજ્ઞાનિક સહાય પૂરી પાડતા નથી અને તેમાં પ્રેક્ટિસમાંથી શીખેલી બાબતોને આત્મસાત કરી શકાતી નથી.